CELEX: 52005PC0460
Language: da
Date: 2005-09-30
Title: Forslag til Rådets afgørelse om ændring af afgørelse 2002/24/EF med henblik på at medtage Maldiverne på listen over omfattede lande som følge af tsunamierne i Det Indiske Ocean i december 2004

Vigtig juridisk meddelelse

|

52005PC0460

Forslag til Rådets afgørelse om ændring af afgørelse 2002/24/EF med henblik på at medtage Maldiverne på listen over omfattede lande som følge af tsunamierne i Det Indiske Ocean i december 2004  /* KOM/2005/0460 endelig udg. - CNS 2005/0195 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 30.9.2005KOM(2005) 460 endelig2005/0195 (CNS)Forslag tilRÅDETS AFGØRELSEom ændring af afgørelse 2002/24/EF med henblik på at medtage Maldiverne på listen over omfattede lande som følge af tsunamierne i Det Indiske Ocean i december 2004(forelagt af Kommissionen)BEGRUNDELSEBAGGRUNDEN FOR FORSLAGET |Begrundelse og formål Ifølge Rådets afgørelse 2000/24/EF med senere ændringer yder Fællesskabet Den Europæiske Investeringsbank (EIB) en generalgaranti til dækning af alle udeblevne afdrag på lån, som den har ydet til investeringsprojekter i visse regioner. Afgørelsen indeholder en liste over omfattede lande, hvori Maldiverne, der blev hårdt ramt af tsunamierne i Det Indiske Ocean i december 2004, ikke indgår. |Generel baggrund Tsunamierne i området omkring Det Indiske Ocean den 26. december 2004 ødelagde visse kystregioner i de omkringliggende lande, specielt Indien, Indonesien, Maldiverne og Sri Lanka. Kommissionen og EIB begyndte straks at undersøge muligheden for, at EIB kunne oprette en langfristet lånefacilitet, som kunne være med til at finansiere genopbygningsarbejdet. På sit møde den 18. januar 2005 udtrykte Økofin-Rådet "tilfredshed med initiativet vedrørende EIB og opfordrede EIB og Kommissionen til at fortsætte arbejdet med at forberede dets bidrag". På grundlag af International Financial Institutions' arbejde vedrørende behovsvurdering og en række rejser til Indonesien og Sri Lanka, som EIB og Kommissionens tjenestegrene har foretaget i fællesskab, og under hensyntagen til de enorme og uventede beløb fra offentlige og private internationale donorer står det nu klart, at de fleste af behovene for genopbygning af infrastrukturerne i de pågældende lande vil blive dækket af den gavebistand, der er til rådighed, og lånefinansiering på yderst favorable vilkår. EIB har imidlertid fundet frem til et begrænset antal mulige projekter i nogle af de berørte lande (Indonesien, Sri Lanka og Maldiverne) og har besluttet fortrinsvis at bruge den tilbageværende margen inden for det eksisterende lånemandat for Asien og Latinamerika (ALA), som er fastlagt i Rådets afgørelse 2000/24/EF med senere ændringer, til lån til disse lande. Kommissionen vil i det omfang, det er nødvendigt, sideløbende med lånene fra EIB yde støtte til projekter i disse lande, som man har udpeget i fællesskab. Det eksisterende ALA-lånemandet omfatter bl.a. Indonesien og Sri Lanka, men ikke Maldiverne. Med dette forslag føjes Maldiverne til de lande, som er omfattet af afgørelsen, hvilket vil gøre det muligt for EIB at yde lån til Maldiverne, som er dækket af en fællesskabsgaranti. |Gældende bestemmelser på det område, som forslaget vedrører Der findes endnu ingen bestemmelser på det område, som forslaget vedrører. |Overensstemmelse med EU's øvrige politikker og målsætninger Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |Høringsmetoder, hovedmålgrupper og respondenternes overordnede profil Den Europæiske Investeringsbank har deltaget i udarbejdelsen af dette forslag til lovgivning. |Sammenfatning af svarene og af hvordan der er taget hensyn til dem Der er taget hensyn til EIB's bemærkninger. |Ekspertbistand |Der har ikke været behov for ekspertbistand. |FORSLAGETS RETLIGE ASPEKTER |Resumé af forslaget Forslaget vil ændre den eksisterende rådsafgørelse (2002/24/EF med senere ændringer) ved at føje Maldiverne til listen over lande, der er omfattet af denne afgørelse. |Retsgrundlag Forslaget er baseret på artikel 181 A i traktaten om oprettelse af Det Europæiske Fællesskab. |Subsidiaritetsprincippet Forslaget ændrer en eksisterende retsakt, som omhandler en garanti på fællesskabsplan. Derfor finder subsidiaritetsprincippet ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende årsager: |Forslaget vedrører blot en ændring af en eksisterende retsakt og ikke indførelsen af en ny retsakt. |Fællesskabsgarantien for EIB's foranstaltninger i tredjelande forvaltes gennem de eksisterende systemer i Kommissionen og EIB. |Reguleringsmiddel/-form |Foreslået retsakt: Andet (rådsafgørelse). |Andre midler ville ikke være hensigtsmæssige af følgende årsag: Fællesskabsgarantien for EIB's foranstaltninger i tredjelande er fastlagt i en rådsafgørelse. |BUDGETMÆSSIGE KONSEKVENSER |Forslaget har ingen virkning på Fællesskabets budget. |1.  2005/0195 (CNS)Forslag tilRÅDETS AFGØRELSEom ændring af afgørelse 2002/24/EF med henblik på at medtage Maldiverne på listen over omfattede lande som følge af tsunamierne i Det Indiske Ocean i december 2004RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 181 A,under henvisning til forslag fra Kommissionen[1],under henvisning til udtalelse fra Europa-Parlamentet[2], ogud fra følgende betragtninger:(1) Tsunamierne i området omkring Det Indiske Ocean den 26. december 2004 forårsagede store skader i visse kystregioner i de omkringliggende lande.(2) Den Europæiske Investeringsbank (EIB) har fundet frem til en række mulige projekter i de hårdest ramte lande, herunder Maldiverne, som kan være til gavn for samfund, der har lidt direkte eller indirekte tab som følge af tsunamierne.(3) I Rådets afgørelse 2000/24/EF af 22. december 1999 om en fællesskabsgaranti til Den Europæiske Investeringsbank mod tab i forbindelse med lån til projekter uden for Fællesskabet (Central- og Østeuropa, Middelhavslandene, Latinamerika og Asien samt Den Sydafrikanske Republik)[3] er Maldiverne ikke medtaget på listen over omfattede lande.(4) Rådets afgørelse 2000/24/EF bør derfor ændres, så den kommer til at omfatte Maldiverne -TRUFFET FØLGENDE AFGØRELSE:Artikel 1I artikel 1, stk. 2, i afgørelse 2000/24/EF foretages følgende ændring:- i fjerde led indsættes ordet "Maldiverne" mellem ordene "Malaysia" og "Mongoliet".Artikel 2Denne afgørelse får virkning fra dagen for vedtagelsen.Udfærdiget i Bruxelles, den […]På Rådets vegneFormand [1] EUT C […] af […], s. […].[2] EUT C […] af […], s. […].[3] EFT L 9 af 13.1.2000, s. 24. Senest ændret ved afgørelse 2005/47/EF (EUT L 21 af 25.1.2005, s. 9).